**18.10.2023**

**E-pasta nosaukums**

Par uzaicinājuma vēstulēm uz dzemdes kakla vēža skrīningu un krūts vēža skrīningu

**E-pasta teksts**

Nacionālais veselības dienests (turpmāk – Dienests) atgādina, ka no 2023.gada maija mēneša ir uzsākta dzemdes kakla vēža skrīninga un krūts vēža skrīninga uzaicinājuma vēstuļu izsūtīšana uz e-adresēm, kas garantē drošu un ērtu oficiālo saziņu starp valsts iestādēm un privātpersonām elektroniskā vidē.

Ja sievietei ir aktivizēta e-adrese portālā [www.latvija.lv](http://www.latvija.lv), uzaicinājums veikt profilaktisko pārbaudi tiek nosūtīts elektroniski, bet ja e-adrese aktivizēta nav, uzaicinājums tiek nosūtīts kā līdz šim, ar pasta starpniecību uz sievietes deklarēto dzīves vietas adresi.

Ņemot vērā, ka ārstniecības iestādēm, kas sniedz valsts apmaksātus dzemdes kakla vēža skrīninga un krūts vēža skrīninga izmeklējumus veselības aprūpes pakalpojumu norēķinu sistēmas “Vadības informācijas sistēma” Organizētā vēža skrīninga modulī ir pieejama informācija par personai sagatavotajām skrīninga uzaicinājuma vēstulēm,  sievietei elektroniski saņemtā uzaicinājuma vēstule obligāti nav jādrukā. Bet gadījumos, ja sieviete izvēlās dzemdes kakla vēža skrīninga izmeklējumu (parauga paņemšanu) veikt pie speciālista, kurš nav līgumattiecībās ar Dienestu, elektroniski saņemtā uzaicinājuma vēstule ir jāuzrāda viedierīcē vai izdrukātā veidā.

**Aicinām informēt iedzīvotājus par iespēju aktivizēt e-adresi portālā** [**www.latvija.lv**](http://www.latvija.lv)**, lai uzaicinājuma vēstules uz krūts vēža skrīningu un dzemdes kakla vēža skrīningu tiktu piegādātas elektroniski, tādējādi izslēdzot gadījumus, kad vēstule ir izsūtīta, bet nav saņemta.**

|  |  |
| --- | --- |
| A logo with a lion and a lion and leaves  Description automatically generated | Ar cieņu Līva Seile  Ambulatoro pakalpojumu nodaļas vecākā eksperte    Tālrunis: +371 67 043 768  [www.vmnvd.gov.lv](http://www.vmnvd.gov.lv/) | [www.twitter.com/vmnvd](http://www.twitter.com/vmnvd)  Cēsu iela 31 k-3, 6.ieeja, Rīga, LV-1012, Latvija |